
      Prezentul Raport înlocuieşte Raportul






      înaintat la 18 ianuarie 2001 cu nr. 422/






      XVIII/12 şi nr.22/XVIII/12, precum şi 

raportul înaintat la 5 februarie 2001, cu aceleaşi numere.
R A P O R T   Î N L O C U I T O R
asupra proiectului de Lege pentru aprobarea Ordonanţei de urgenţă a Guvernului nr. 95/2000 privind stingerea unor obligaţii ale agenţilor economici care furnizează produse şi prestează servicii pentru instituţiile publice din sistemul de apărare naţională, ordine publică şi siguranţă naţională
În urma examinării proiectului de Lege pentru aprobarea Ordonanţei de urgenţă a Guvernului nr. 95/2000 privind stingerea unor obligaţii ale agenţilor economici care furnizează produse şi prestează servicii pentru instituţiile publice din sistemul de apărare naţională, ordine publică şi siguranţă naţională, în şedinţa din 12 martie 2002, comisia a hotărât cu  unanimitate de voturi, că acesta nu poate fi acceptat şi propune  Plenului Camerei Deputaţilor respingerea, pentru următoarele motive:

-Ordonanţa de urgenţă a Guvernului nr. 95/2000 privind stingerea unor obligaţii ale agenţilor economici care furnizează produse şi prestează servicii pentru instituţiile publice din sistemul de apărare naţională, ordine publică şi siguranţă naţională, publicată în Monitorul Oficial al României, Partea I, nr. 307 din 4 iulie 2000 a fost modificată prin Ordonanţa de urgenţă a Guvernului nr. 232/2000, publicată în Monitorul Oficial al României, Partea I, nr. 613 din 29 noiembrie 2000. Modificările aduse Ordonanţei de urgenţă a Guvernului nr.95/2000, prin ordonanţa de urgenţă sus-menţionată, vizează ansamblul reglementării, inclusiv  înlocuirea anexelor.

-Aplicarea prevederilor Ordonanţei de urgenţă a Guvernului nr. 95/2000, cu modificările ulterioare, a fost suspendată începând cu 1 ianuarie 2001 până la aprobarea sau respingerea acesteia prin lege de către Parlament, prin Ordonanţa de urgenţă a Guvernului nr. 295/2000, publicată în Monitorul Oficial al României, Partea I, nr. 707 din 30 decembrie 2000, aprobată prin Legea nr. 109/2001.

-Comisia pentru buget, finanţe şi bănci, cu Avizul nr. 596 din 27 februarie 2002, ne-a comunicat faptul că membrii acestei comisii, cu unanimitate de voturi, au hotărât respingerea proiectului de lege deoarece prevederile ordonanţei de urgenţă nu mai au obiect şi nici nu mai produc efecte, întrucât se referă la perioada anilor 1999 – 2000, pentru care exerciţiul financiar a fost închis. De asemenea, s-a avut în vedere că în prezent, la Camera Deputaţilor se află în curs de  dezbateri    proiectul      de      Lege     privind       operaţiunile    compensatorii

referitoare la contractele de achiziţii pentru nevoi de  apărare, ordine publică şi siguranţă naţională ( PL nr. 55/2002), care are drept obiect stabilirea principiilor, a cadrului general şi a procedurilor pentru derularea operaţiunilor compensatorii pentru achiziţionarea de sisteme, produse, lucrări şi servicii.

În raport de obiectul  şi conţinutul său, proiectul  are caracter de lege ordinară, fiind aplicabile prevederile articolului  74 alineatul (2) din Constituţia României.
PREŞEDINTE,



SECRETAR,




Răzvan IONESCU



Ristea PRIBOI
Red.exp. MŢăranu 

consult.M.Florescu

Către

BIROUL PERMANENT AL 

CAMEREI DEPUTAŢILOR

Înaintăm, alăturat, raportul înlocuitor asupra proiectului de Lege pentru aprobarea Ordonanţei de urgenţă a Guvernului nr. 95/2000 privind stingerea unor obligaţii ale agenţilor economici care furnizează produse şi prestează servicii pentru instituţiile publice din sistemul de apărare naţională, ordine publică şi siguranţă naţională, trimis comisiei spre dezbatere şi avizare în fond, în procedură de urgenţă, cu adresa PL nr. 342 din 5 septembrie 2000, înregistrat  cu nr. 422/XVIII/12 din 5 septembrie 2000.

Prin conţinutul şi obiectul său de reglementare, proiectul  face parte din categoria legilor ordinare.

La întocmirea raportului, comisia  a avut în vedere:

1.Avizul   Consiliului Legislativ nr.657/21.06.2000.

2.Avizul Comisiei juridice, de disciplină şi imunităţi, nr.833/XVIII/11 din 14.09.2000.

 3.Avizul Comisiei pentru buget, finanţe şi bănci, nr. 596 din 27.02.2002.


PREŞEDINTE,



SECRETAR,




Răzvan IONESCU



Ristea PRIBOI
